- Hindi News
- National
- देख नहीं सकते फिर भी रोजाना 5 किमी चलकर जाते हैं विवि, परेशान होकर कई दिव्यांगों ने छोड़ दी पढ़ाई
देख नहीं सकते फिर भी रोजाना 5 किमी चलकर जाते हैं विवि, परेशान होकर कई दिव्यांगों ने छोड़ दी पढ़ाई
19 साल के मोहन विश्वकर्मा ने आज तक आंखों से दुनिया नहीं देखी। लेकिन इस दिव्यांग बच्चे के सपने बड़े थे। वह पढ़ लिखकर अफसर बनना चाहता था। इसके लिए मोहन ने दिन-रात मेहनत कर 12 वीं कक्षा प्रथम श्रेणी में पास की और फिर डॉ हरीसिंह गौर विश्वविद्यालय की प्रवेश परीक्षा उत्तीर्ण कर बीए में दाखिला लिया। लेकिन कुछ माह बाद ही मोहन को पढ़ाई छोड़नी पड़ी। वजह थी विवि में दिव्यांगों के लिए सुविधा का अभाव। विश्वविद्यालय में एक ओर जहां दिव्यांगों के रहने व खाने की निशुल्क व्यवस्था नहीं है, वहीं इन्हें रोजाना अपने खर्च पर शहर से विवि तक पहुंचना होता था। ऐसे में मजदूरी करने वाले पिता के इस बेटे को मजबूरी में यह कदम उठाना पड़ा। यह हाल केवल मोहन का नहीं बल्कि ऐसे ही कई अन्य दिव्यांगों का भी है।
बीए सेकंड सेमेस्टर में पढ़ने वाले सोनू अहिरवार और प्रमोद विश्वकर्मा भी मोहन की तरह आर्थिक परेशानियों से जूझ रहे हैं। लेकिन इनके बुलंद इरादों से हर परेशानी छोटी हो जाती है। रहने और खाने का खर्च ज्यादा होने के कारण पहले तो इन्होंने विवि का छात्रावास छोड़ा और अब शहर में किराए का मकान लेकर पढ़ाई कर रहे हैं। परिवहन में रोज-रोज पैसा खर्च न हो इसलिए हर दिन पांच किमी पैदल चलकर विवि तक पहुंचते हैं। ऐसा करीब एक साल से चल रहा है। लेकिन आर्थिक स्थिति कमजोर होने के चलते अब इन बच्चों के हौसले भी पस्त पड़ने लगे हैं। एक ओर सामाजिक न्याय विभाग स्कूल शिक्षा के बाद अपनी जिम्मेदारियों से मुकरने लगा है।
स्कूल में बस से लेकर खाने तक सब निशुल्क, विवि में लगते हैं पैसे : सामाजिक न्याय विभाग की ओर से अंध-मूक बधिर हाई सेकेंडरी स्कूल में पढ़ने वाले बच्चों को बस से लेकर रहने और खाने तक की सुविधाएं निशुल्क दी जाती हैं। लेकिन कॉलेज में पहुंचे ही इन्हें हर सुविधा के लिए पैसे चुकाने होते हैं। यही वजह है कि अब अधिकांश दिव्यांग बच्चे 12 वीं कक्षा तक की पढ़ाई तो कर लेते हैं, लेकिन सुविधाओं के अभाव में उच्च शिक्षा के लिए परेशानियों का सामना करना पड़़ता है।
पढा़ई न छोड़नी पड़े इसलिए खर्चा बचाने हर दिन पैदल चलकर जाते हैं
यह बात मेरी जानकारी में नहीं हैं। विवि में दिव्यांगों के लिए वैन की सुविधा उपलब्ध है। फिलहाल मेेरे पास दिव्यांग बच्चों ने ऐसी कोई शिकायत नहीं की। अन्य कॉलेजों और विभाग के संबंध में मैं कुछ नहीं कह सकता। लेकिन यदि विवि में पढ़ने वाले दिव्यांग बच्चे परेशान हैं तो वे मुझे मिलें। मैं उनकी मदद के लिए हर संभव प्रयास करूंगा। -प्रो आर पी तिवारी, कुलपति सागर विवि
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva